section_heading: Povijest
paragraph_text: Smatra se da su Waco Indijanci isprva živjeli u Oklahomi, a njihova rana populacija mogla je iznositi oko 500. Ovdje na Canadianu nalazi ih 1719. La Harpe, i naziva Honecha ili Houecha. Jean Baptiste Bénard de la Harpe i Chevalier de Beaurain smatraju ih dijelom Touacara, plemenom koje je identično Tawakonima. Joseph-Nicolas De l'Isle na svojoj mapi naziva ih Quainco. U kasnom 18. stoljeću oni se nalaze u području Brazosa gdje imaju jedno ili dva sela. Donje selo Mezières zove Quiscat, ili El Quiscat, po svoj prilici, po vrhovnom poglavici, a gornje je nazivano je Flechazo, a stanovnici Flechazos. Ova sela moguće da su i od Tawakona, zna se da su se nalazila nedaleko današnjeg Wacoa. Morfi (Hist. Tex., ca. 1782, MS.), kaže, Hodge sumnja u njegovu pogrešku, da je to selo Kichai i Yscani Indijanaca. Oko 1824, prema Stephen F. Austinu, glavno Waco selo ima 33 kuće od trave i oko 100 muškaraca. Pola milje od njega drugo je selo s 15 isto takvih kuća. Waco su tada imali zasađenih 200 akara kukuruza zaštićenih ogradom od granja. Wacoi su uključeni u ugovore koje SAD 1835., 1846. i 1872. imaju s Wichitima. Godine 1872. otvara se rezervat za plemena Wichita, Waco, Tawakoni i Kichai. Od 1902 postaju građani SAD-a. Danas ova četiri plemena žive pod kolektivnim imenom Wichita and Affiliated Tribes u Oklahomi, a svih zajedno 2000. ih ime 2,000.